《幽居》
宋代·葛天民

远怀日与静相宜，山色窥帘涧撼扉。
野草自花聊献笑，重云不雨谩垂衣。
人间事业难争长，睡里工夫独造微。
却怪蒙庄独寐语，梦为胡蝶未忘机。

作者简介：葛天民，字无怀，越州山阴（浙江绍兴）人，徙台州黄岩（今属浙江）曾为僧，，字朴翁，其后返初服，居杭州西湖。与姜夔、赵师秀等多有唱和。其诗为叶绍翁所推许，有《无怀小集》。